الباونتي ، بالنسخه الصحيه و الألذ من التجاري
ياأهلا و سهلا
تخيلوا كتبت التدوينه كامله و فجأه يطفي الموقع بسبب ازدحام السيرفر ماشاء الله عليكم ماتوقعت اني بحتاج سيرفر اكبر 😍 و رقينا السيرفر و خذيت سيرفر اكبر يكفي كل قلوبكم الجميله اللي بتزورني بالمدونه ، حياكم ربي 💕
يارب اطلع بجوده مثل اللي كتبته قبل و انمسح
المهم في يوم من الايام من ليالي الوحم اشتهيت باونتي ( مع اني مااحبه اصلا ) بس الوحام يخليك تبين اشياء ماتدرين من وين طلعت
طبعا ، مارح احرم نفسي ، و الاكيد اني اقدر اسويه بالنسخه الصحيه ، خصوصا لو فكرتي فيه سهل : جوز هند و كاكاو
لكن التجاري مع الكثير من الاضافات الضاره و الكثير الكثير من السكر
و بدا مشوار البحث عن افضل طريقه و اكثر طريقه تكون مكوناته متوفره دايم بالبيت
و طلعنا بألذ نتيجه ماشاء الله 😍👏👏👏
التيجه تصصصدم من كثر ماهو لذيذ ، و انا اكله قاعده اقول : ليش حارمه نفسي كل هالوقت من الفائده و الطعم اللذيذ و قاعده اكل الباونتي التجاري ، صدق الحرمان دايم نلقاه من الاكل المضر اللي مجبرين نفسنا عليه ، و نحرم نفسنا اللذه و الفائده و التنوع بالمقادير و الفيتامينات
المكونات /
- ١/٢ ك جوز هند مبشور
- ١/٤ ك لوز مطحون ( ممكن شوفان كذلك )
- ٤ م شراب قيقب ( أو دبس تمر او عسل )
- ٢ م زيت جوز هند
- كاكاو غامق مذاب للتغطيه
الطريقه /
- نعجن جميع مقادير الحشوه حتى نحصل على عجينه متماسكه
- نشكله بالشكل اللي حابين و نخليه بالفريزر ٥ دقائق
- بعد مايجمد نغطيه بالكاكاو و نرجعه الفريزر مدة ١٠ دقائق او حتى يجمد
يحفظ بالثلاجه مدة اسبوع او اكثر و بالعافيه 🌹
جربته الطعم لذيييذ فعلا 😋
جزاك الله خير 🌸💕
موجود بكل البقالات الكبيره و لولو
هل جوز الهند الطبيعي متوفر بالمحلات مثل اللولو؟
عندي شكولاتة the raw chocolate co هل ممكن استخدمه بتسخينه في حمام مائي واغطيه حلوة الباونتي
جربته طعمه لذيذ 😍 شكراً لجهودك الله يجعلها في ميزان حسناتك ❤️
ممكن ندبل المقادير
وجزاك الله خير علي ماتقدمينه استمرررري الله يحفظك💕
صباح النور والود
صباح النشاط والتوفيق
موقعك ممتاز ومميز الله يكثر خيرك يا ربي 🌹💛